Document ID: 31997R0821

ΚΑΝΟΝΙΣΜΟΣ (ΕΚ) αριθ. 821/97 ΤΗΣ ΕΠΙΤΡΟΠΗΣ της 6ης Μαΐου 1997 για πρόσθετες ποσότητες κλωστοϋφαντουργικών προϊόντων που θα καταστούν διαθέσιμες στη Σοσιαλιστική Δημοκρατία του Βιετνάμ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΚ) αριθ. 447/97 της Επιτροπής (2), και ιδίως το άρθρο 8,
Εκτιμώντας:
ότι, για ορισμένες κατηγορίες κλωστοϋφαντουργικών προϊόντων, το Βιετνάμ εξέδωσε άδειες εξαγωγής το 1996 για ποσότητες που υπερβαίνουν τα επίπεδα ποσοστώσεων του συγκεκριμένου έτους και ότι το Βιετνάμ προτίθεται να λάβει κατάλληλα μέτρα για να λάβει υπόψη τις υπερβάσεις αυτές στη διαχείριση των εξαγωγών το 1997 7
ότι, για ορισμένες από αυτές τις κατηγορίες προϊόντων, υπεβλήθησαν άδειες εξαγωγής στις αρμόδιες αρχές της Κοινότητας, στις οποίες καθορίζονταν τα ποσά που υπερέβαιναν τα επιτρεπόμενα στην πράξη ποσά από τις αρχές του Βιετνάμ κατά την έκδοση των εν λόγω αδειών θέτοντας, κατ' αυτόν τον τρόπο, τις συγκεκριμένες κατηγορίες σε κατάσταση υπέρβασης 7 ότι η Κοινότητα και το Βιετνάμ συνεργάζονται στενά για να προσδιορίσουν την αιτία αυτών των διαφορών που θα ήταν δυνατόν να είναι αποτέλεσμα πρακτικών απάτης 7
ότι, όσον αφορά άλλες κατηγορίες προϊόντων, οι υπερβάσεις προκλήθηκαν λόγω δυσκολιών επικοινωνίας μεταξύ της κεντρικής υπηρεσίας αδειών και των περιφερειακών παραρτημάτων της 7
ότι, ως αποτέλεσμα αυτού του γεγονότος, είναι αδύνατον να χορηγηθεί σε ορισμένους εισαγωγείς άδεια εισαγωγής για εμπορεύματα τα οποία έχουν ήδη αποσταλεί στην Κοινότητα και ότι, κατά συνέπεια, τα εμπορεύματα είναι δεσμευμένα στους λιμένες άφιξης 7
ότι το Βιετνάμ και η Κοινότητα καταβάλλουν, επί του παρόντος, προσπάθειες για τη θέσπιση συστήματος ελέγχου το οποίο θα μειώσει σημαντικά τον κίνδυνο επανάληψης περιπτώσεων υπέρβασης στο μέλλον 7
ότι οι εν λόγω ποσότητες σε σύγκριση με το συνολικό επίπεδο εισαγωγών των αντίστοιχων προϊόντων στην Κοινότητα δεν υπάρχει κίνδυνος να προκαλέσουν την αποδιοργάνωση της αγοράς εάν τα εμπορεύματα ετίθεντο σε ελεύθερη κυκλοφορία 7
ότι το άρθρο 8 του κανονισμού (ΕΟΚ) αριθ. 3030/93 επιτρέπει στην Επιτροπή να ανοίξει πρόσθετες δυνατότητες για εισαγωγές υπό ιδιαίτερες περιστάσεις 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Διατίθενται οι ακόλουθες ποσότητες προκειμένου να καταστεί δυνατή η θέση σε ελεύθερη κυκλοφορία προϊόντων για τα οποία η Σοσιαλιστική Δημοκρατία του Βιετνάμ εξέδωσε άδεια εξαγωγής το 1996:
ΘΕΣΗ ΠΗΝΑΚΑ
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Μαΐου 1997.

Labels: 18
3
1